Document ID: /roh_data/filtered/fineweb-2-filterrobots_roh.jsonl.gz/8916

Pervi da divers facturs hajan ins decis da spustar il Snow Polo World Cup. Per l’ina veglian ils organisatur surpigliar responsabladad envers giasts, giugaders e gidanters. Da l’autra vart na lubeschia la situaziun actuala betg d’organisar il turnier cun la qualitad ed il ambient usità, hai num en la communicaziun.
Per il futur dal turnier da polo sin naiv na fa il fundatur ed organisatur Reto Gaudenzi nagins quitads. Ils ultims onns haja il turnier gì adina dapli resonanza, vegn el cità en il scriver. L’onn 2022 vegnian plinavant dapli equipas a sa mesirar sin il lai da San Murezzan schelà.
Ord l'archiv:
Tar la davosa ediziun han ils organisaturs stuì far naiv artifiziala per savair realisar il turnier sin il lai.